सूचना और प्रसारण मंत्रालय
17वां एमआईएफएफ पेश करेगा विशारदों के ज्ञानवर्धक व्याख्यानों की प्रभावशाली श्रृंखला
रेसुल पुकुट्टी, प्रसून जोशी, सुब्बैया नल्ला मुथु और कार्टर पिल्चर जैसे दिग्गज करेंगे प्रतिनिधियों से संवाद
मुंबई अंतर्राष्ट्रीय फिल्म महोत्सव  में आवाज के उस्ताद, रेसुल पुकुट्टी से लेकर शब्द संयोजन में माहिर प्रसून जोशी तक, प्रसिद्ध वन्यजीव फिल्म निर्माता सुब्बैया नल्ला मुथु से लेकर अंतरराष्ट्रीय स्तर पर प्रशंसित लघु फिल्म निर्माता कार्टर पिल्चर तक शिल्प के विशारदों के रोमांचक और ज्ञानवर्धक सत्रों की प्रभावशाली श्रृंखला पेश की जाएगी।
फिल्म महोत्सव का एक विशेष हिस्सा होने के कारण दिग्गजों द्वारा दिया जाने वाला व्याख्यान इस साल बड़ा आकर्षण होगा। महोत्सव के आयोजकों द्वारा त्रुटिहीन तरीके चयनित विशारद व्याख्यानों से प्रतिनिधियों को सिनेमा की कला और शिल्प की अपनी समझ को बेहतर बनाने में मदद मिलेगी।
किसी फिल्म को दोबारा बनाने में शामिल कला और नैतिकता, कहानी कहने की कला, सिनेमा में ध्वनि के सौंदर्य का अनुभव और दुनिया के लिए भारत में एनिमेटिंग जैसे विषयों पर मास्टर क्लास यानी विशारदों का व्याख्यान नवोदित फिल्म निर्माताओं और सिनेप्रेमियों के लिए एक सीखने का अनुभव होगा। फिल्म निर्माण के अन्य पहलुओं जैसे कि उत्तर कोरोना काल में सिनेमा, कैसे ओटीटी प्लेटफॉर्म फिल्मी दुनिया को बनाने और विखंडित करने में भारी मतभेद पैदा कर रहे हैं और वन्यजीव फिल्म निर्माण पर भी चर्चा की जाएगी।
एमआईएफएफ का 17वां संस्करण सिनेमा के इच्छुक फिल्म निर्माताओं, दर्शकों, समर्थकों और विचारकों का स्वागत करने के लिए तैयार है, जो इन सात असाधारण त्योहारों का हिस्सा बनने के लिए, यानी 29 मई से 04 जून, 2022 तक, बेसब्री से प्रतीक्षित कार्यक्रमों पूरित हैं जो जैसे-जैसे आगे बढ़ेंगे आपको बांधे रखेंगे।
इस वर्ष एमआईएफएफ में पेश किए जाने वाले मास्टर क्लास की सूची:
1. ‘दोबारा फिल्म बनाने की कला और नैतिकता’ पर शिवेंद्र सिंह डूंगरपुर द्वारा 30 मई 2022 को पूर्वाह्न 11.30 - दोपहर 1 बजे
2. ‘आपकी फिल्म कैसे ऑस्कर के लिए क्वालीफाई करेगी’ विषय पर कार्टर पिल्चर द्वारा 30 मई 2022 को दोपहर 2 बजे - दोपहर 3.30 बजे
3. ‘एनिमिंग इन इंडिया फॉर द वर्ल्ड’  विषय पर कृष्ण मोहन चिंतापट्ट और तीर्थदीप घोष द्वारा 30 मई 2022 को दोपहर 3.45 बजे- शाम 5.45 बजे
4. ‘मेरी सृजन प्रक्रिया’  विषय पर रेजीना पेसोआ द्वारा 31 मई 2022 को दोपहर 2 बजे - दोपहर 3.30 बजे
5. ’सिनेमा का स्क्रीन से ओटीटी प्लेटफॉर्म तक विस्तार - उत्तर कोरोना काल में सिनेमा’ विषय पर रिजवान अहमद द्वारा 1 जून 2022 को पूर्वाह्न 11.30 बजे- दोपहर 1 बजे
6. ‘करियर के रूप में वन्यजीव फिल्म निर्माण: वन्यजीव फिल्म निर्माण एक करियर नहीं है, यह एक प्रतिबद्धता है’ विषय पर सुब्बैया नल्ला मुथु द्वारा 2 जून 2022 को दोपहर 3.45 बजे - शाम 5.45 बजे
7. ‘सिनेमा में ध्वनि का सौंदर्यबोध’ विषय पर रेसुल पुकुट्टी द्वारा 3 जून 2022 को दोपहर 3.45 बजे - शाम 5.45 बजे
8. प्रसून जोशी द्वारा ‘कहानी कहने की कला’ 
हमारा मानना है कि आप जैसे फिल्म-प्रेमी की सराहना से अच्छी फिल्में चलती हैं। #AnythingForFilms / #FilmsKeLiyeKuchBhi and #MIFF2022 का उपयोग करके सोशल मीडिया पर फिल्मों के लिए अपने प्यार को साझा करें। हां, फिल्मों के लिए प्यार फैलाएं!
#MIFF2022 में कौन-कौन सी फिल्मों ने आपके दिल की धड़कन को थाम लिया या तेज कर दिया? हैशटैग #MyMIFFLove का उपयोग करके दुनिया को अपनी पसंदीदा एमआईएफएफ फिल्मों के बारे में बताएं
यदि आप कहानी से प्रभावित हैं, तो संपर्क करें! क्या आप फिल्म या फिल्म निर्माता के बारे में अधिक जानना चाहेंगे? विशेष रूप से, क्या आप पत्रकार या ब्लॉगर हैं जो फिल्म से जुड़े लोगों से बात करना चाहते हैं? पीआईबी आपको उनसे जुड़ने में मदद कर सकता है, हमारे अधिकारी महेश चोपडे़ से +91-9953630802 पर संपर्क करें। आप हमें miff.pib[at]gmail[dot]com पर भी लिख सकते हैं।
महामारी के बाद पहले महोत्सव के पहले संस्करण के लिए, फिल्म प्रेमी उत्सव में ऑनलाइन भी भाग ले सकते हैं। ऑनलाइन प्रतिनिधि  के रूप में https://miff.in/delegate2022/hybrid.php?cat=aHlicmlk पर निःशुल्क पंजीकरण करें। प्रतियोगिता की फिल्में जब यहां उपलब्ध होगी तब यहां देखी जा सकती हैं।